2. pielikums

Ministru kabineta

2018. gada

noteikumiem Nr.

**Darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases ceturtās kārtas ietvaros attīstāmas sadarbības prakses prasības**

|  |  |
| --- | --- |
| **Nr.** | **Sadarbības prakses atbilstības prasības** |
|  | Sadarbības prakses var izveidot un organizēt projekta iesniedzējs:* 1. ārstniecības iestāde, kas sniedz valsts apmaksātos ģimenes ārsta pakalpojumus;
	2. ārstniecības iestāde, kas nodrošina telpas valsts apmaksāto ģimenes ārsta pakalpojumu sniegšanai;
	3. pašvaldība vai tās iestāde, kas nodrošina telpas valsts apmaksāto ģimenes ārsta pakalpojumu sniegšanai.
 |
|  | Sadarbības prakšu sadarbība tiek organizēta slēdzot sadarbības līgumu starp projekta iesniedzēju ar sadarbības prakses ietvaros esošajām ģimenes ārstu praksēm un speciālistu. |
|  | Sadarbības prakses ietvaros sadarbojās 2 līdz 5 ģimenes ārstu prakses, kas atrodas un sniedz pakalpojumus vienā adresē vai kas atrodas dažādās adresēs līdz 5 km attālumā viena no otras. |
|  | Sadarbības praksē darbā ar Sadarbības prakses ģimenes ārstu pacientiem tiek nodrošināta sadarbība ar vismaz vienu speciālistu - pediatrs, fizioterapeits, vecmāte, ginekologs vai cits speciālists, nosakot konkrētus pakalpojumu apjomus un pieņemšanas laikus. |
|  | Sadarbības praksē iesaistītajām ģimenes ārsta praksēm ir līgums par valsts apmaksāto primārās aprūpes pakalpojumu sniegšanu. |
|  | Sadarbības praksē iesaistītajam speciālistam ir līgums par valsts apmaksāto pakalpojumu sniegšanu. |
|  | Sadarbības prakses ģimenes ārsti un speciālisti savā darbā ievēro visas veselības aprūpes jomu regulējošo normatīvo aktu prasības, tostarp ar Nacionālo veselības dienestu līgumā noteiktās prasības un pienākumus, papildus nodrošinot sekojošo: |
| 7.1.  | Sadarbības prakses kopējais darba laiks darba dienās ir ne mazāk kā 11 stundas. |
| 7.2. | Sadarbības prakse nodrošina sadarbības prakses ietvaros strādājošo ģimenes ārstu savstarpējo aizvietošanu sadarbības prakšu pacientu pieņemšanai darba laikā. |
| 7.3. | Sadarbības prakse nodrošina otro māsu (ārsta palīgu) praksēs, kur pacientu skaits ir no 1200 un vairāk uz vienu ģimenes ārsta praksi; |
| 7.4. | Sadarbības prakse nodrošina atsevišķu telpa māsai (ārsta palīgam), vairāku ģimenes ārsta māsas (ārstu palīgi) var izmantot vienu telpu, ja to pieņemšanas laiki nepārklājas un telpas atbilst prasībām, kas nepieciešamas konkrētā pakalpojuma nodrošināšanai. |

Veselības ministre Anda Čakša

Iesniedzējs:

Veselības ministre Anda Čakša

Vīza: Valsts sekretārs Aivars Lapiņš